cyanic-selkie/wikianc huggingface dataset:
கிரயெம் சிமித்
சர்வதேச போட்டிகள்
2002 ஆம் ஆண்டில் கேப் டவுனில் ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் மூன்றாவது வீரராக களமிறங்கி 68 ஓட்டங்கள் எடுத்தார். பின் வங்காளதேசத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் துவக்க வீரராக  ஹெர்ச்சல் கிப்ஸ் உடன் களம் இறங்கி 200 ஓட்டங்கள் அடித்தார். பின் தென்னாப்பிரிக்காவில் நடந்த பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவரும் ஹெர்ச்சல் கிப்ஸ்சும் இணைந்து 368 ஓட்டங்கள் எடுத்தார். இந்தப் போட்டியில் சிமித் 151 ஓட்டங்களும், கிப்ஸ் 228 ஓட்டங்களும் எடுத்தனர். இதன் மூலம் அதிக ஓட்டங்கள் எடுத்த துவக்க வீரர்கள் பட்டியலில் நான்காவது இடம்பிடித்து சாதனை படைத்தனர். பின் சிமித்தும் நீல் மெக்கென்சியும் இணைந்து 415 ஓட்டங்கள் எடுத்து இந்தச் சாதனையைத் தகர்த்தனர். 2003 துடுப்பாட்ட உலகக்கிண்ணத் தொடரோடு ஷான் பொலொக் ஓய்வு பெற்றதைத் தொடர்ந்து தேர்வுத் துடுப்பாட்டப் போட்டிகளை இவரை தலைவராக அணி நிர்வாகம் நியமனம் செய்தது. இவரைத் தலைவராக தேர்வு செய்தது பல விமர்சனத்திற்கு உள்ளானது. ஏனெனில் 8 தேர்வுத் துடுப்பாட்டம் மற்றும் 22 ஒருநாள் பன்னாட்டுத் துடுப்பாட்டங்களில் மட்டுமே விளையாடிய நிலையில் இவருக்கு தலைவர் பொறுப்பு வழங்கப்பட்டது. வங்காளதேசத் துடுப்பாட்ட அணிக்கு எதிரான தேர்வுப் போட்டியில் முதல் முறையாக தலைவராக விளையாடினார். அப்போது அவருக்கு வயது 22 ஆண்டுகள், 82 நாள்கள் ஆகும். இதன்மூலம் மிகக் குறைந்த வயதில் தென்னாப்பிரிக்க அணியின் தலைவராக ஆனவர் எனும் சாதனையைப் படைத்தார்.
வெளியிணைப்புகள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஆசிய நெடுஞ்சாலை 84
ஆசிய நெடுஞ்சாலை 84 அல்லது ஏஎச்84 (AH84), ஆசிய நெடுஞ்சாலைகள் வலையமைப்பின் ஒரு பகுதியாகும். இது, துருக்கியில் உள்ள டோகுபேயாசித் என்னும் இடத்திலிருந்து அதே நாட்டின் İçel என்னும் இடம் வரை செல்கிறது. இந்த நெடுஞ்சாலை துருக்கி நாட்டுக்குள்ளேயே அடங்கிவிடுகிறது. இதன் மொத்த நீளம் 1,188 கிலோமீட்டர்.
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
சூலை 13
வெளி இணைப்புகள்
பகுப்பு:சூலை பகுப்பு:ஆண்டின் நாட்கள்
இராபர்ட் வில்லியம் பாயில்
இராபர்ட்டு பாயில் (Robert Boyle, 25 சனவரி 1627 – 31 திசம்பர் 1691) ஓர் ஆங்கிலேய-ஐரிசு இனத்தைச் சார்ந்த இயற்கைத் தத்துவவியலாளர், வேதியியலாளர், இயற்பியலாளர் மற்றும் கண்டுபிடிப்பாளர் ஆவார். இவர் அயர்லாந்து நாட்டில் வாட்டர்போர்டு மாகாணத்தில் உள்ள இலிசுமோர் என்னும் இடத்தில் பிறந்தார். இவர் உலகின் முதல் நவீன வேதியியலாளராகக் கருதப்படுகிறார். நவீன வேதியியலுக்கு அடித்தளம் இட்டவர். நவீன சோதனை அறிவியல் முறையின் முன்னோடிகளில் ஒருவர். ஒரு மூடிய அமைப்பில் உள்ள வளிமத்தின் வெப்பநிலை மாறாதிருக்கும் போது அதன் அழுத்தத்திற்கும் கன அளவுக்கும் உள்ள தொடர்பு எதிர் விகிதத்தில் இருக்கும் என்னும் பாயில் விதியின் மூலம் பிரபலமடைந்தார். இவரது படைப்புகளில் ஒன்றான தி ஸ்கெப்டிகல் கைமிஸ்ட் என்னும் நூல் வேதியியல் துறையில் ஒரு மூல நூலாகக் கருதப்படுகிறது. இவர் இறைபக்தி நிறைந்து விளங்கியவர் என்பதை இறையியல் சார்ந்த அவரது எழுத்துக்கள் மூலம் அறியலாகிறது.
இளமைக் காலம்
1627 சனவரி 25 அன்று இரிச்சர்டு பாயில் மற்றும் கேதரின் பென்றன் (அயர்லாந்து நாட்டின் மாநில செயலராக இருந்த சர் ஜாப்ரி பென்றன் மற்றும் ஆலிஸ் வெஸ்டன் இவர்களின் மகள்) தம்பதியினரின் பதினான்காவது குழந்தையாக அயர்லாந்து நாட்டில், வாட்டர்போர்டு மாகாணத்தில் உள்ள இலிசுமோர் என்னும் இடத்தில் பிறந்தார். இரிச்சர்டு பாயில் அயர்லாந்தில் உள்ள டூடர் தோட்டங்களில் துணை நிர்வாகியாக நியமிக்கப்பட்டதன் காரணமாக 1588ல் இங்கிலாந்திலிருந்து அயர்லாந்துக்கு வந்தார். இரிச்சர்ட்டு பாயில் நில சுவானாக இருந்த காலத்தில் தான் இராபர்ட்டு வில்லியம் பாயில் பிறந்தார். அவர் குழந்தையாக இருந்த போது தன் மூத்த சகோதரர்களைப் போன்று அயர்லாந்து குடும்ப பின்னணியில் வளர்க்கப்பட்டார். பாயில் தனியார் பாடசாலை மூலம் இலத்தீன், கிரேக்கம் மற்றும் பிரெஞ்ச் மொழிகளைக் கற்றுக் கொண்டார். இவர் தனது எட்டாவது அகவையில் தாயை இழந்தார். இவரது தந்தையின் நண்பரான சர்.ஹென்றி வோட்டன் இங்கிலாந்தில் உள்ள ஈட்டன் கல்லூரியில் ஆசிரியராக இருந்ததால் அங்கு அனுப்பி வைக்கப்பட்டார். இக்காலத்தில் இராபர்ட்டு காரே என்னும் தனியார் பயிற்றுநரை ஐரிசு மொழியறிவை இராபர்ட்டு வில்லியம் பாயில் பெற்றுக் கொள்ளுவதற்கு அவரது தந்தை பணி அமர்த்தினார். இருப்பினும் இவருக்கு ஐரிசு மொழியில் ஆர்வம் ஏற்படவில்லை. மூன்று ஆண்டுகள் ஈட்டனில் கழித்த பிறகு பிரெஞ்சு பயிற்றுநருடன் வெளிநாடு சென்றார். 1641ஆம் ஆண்டில் இத்தாலி நாட்டினைப் பார்வையிட்டனர். அந்நாட்களில் வாழ்ந்த கலீலியோ கலிலி என்பவரின் பெரு நட்சத்திரங்களின் முரண்பாடுகள் குறித்து அறிந்து கொள்ளும்படி குளிர்காலத்தில் பிளாரன்ஸ் மாகாணத்தில் தங்கினார்.
விருதுகள்
இராயல் சொசைட்டி என்னும் அமைப்பின் நிறுவனர்களுள் ஒருவராய் இருந்த பாயில் 1663-ஆம் ஆண்டில் இவ்வமைப்பிற்குத் தேர்ந்தெடுக்கப்படுகிறார். பாயில் விதி என்பது இவரது பெயரை ஒட்டி வழங்கப்படுகிறது.
வெளி இணைப்புகள்
பகுப்பு:1627 பிறப்புகள் பகுப்பு:1691 இறப்புகள் பகுப்பு:தனிமங்களைக் கண்டுபிடித்தவர்கள் பகுப்பு:ஆங்கிலேய வேதியியலாளர்கள் பகுப்பு:ஆங்கிலேய இயற்பியலாளர்கள் பகுப்பு:அயர்லாந்து வேதியியலாளர்கள் பகுப்பு:அறிவியலின் மெய்யியலாளர்கள் பகுப்பு:ஆங்கிலேய மெய்யியலாளர்கள் பகுப்பு:பாய்ம இயக்கவியலாளர்கள்
கதர் தி குஞ்ச்
கதர் தி குஞ்ச் (Ghadar di Gunj) (மொழிபெயர்ப்பு : கலகத்தின் எதிரொலி ) என்பது கதர் இயக்கத்தின் ஆரம்ப கட்டங்களில் தயாரிக்கப்பட்ட தேசியவாத, சோசலிச இலக்கியங்களின் தொகுப்பாகும்.
1913-14ல் சான் பிரான்சிஸ்கோவிலிருந்து கதர் வார இதழில் இந்துஸ்தான் காதர் பத்திரிகைகளால் வெளியிடப்பட்ட இந்த இலக்கியம் குர்முகி மற்றும் சாமுகி ஆகிய பாடல்களில் பாடல்களையும், கவிதைகளின் தொகுப்பையும் கொண்டுள்ளது. மேலும் இந்தியாவில் உள்ள அரசியல் சூழ்நிலையையும் உள்ளடக்கியது. இந்தியாவில் புழக்கத்திற்காக கதர் தி குஞ்ச், தல்வார் ஆகிய துண்டு பிரசுரங்களும் தயாரிக்கப்பட்டன. இவை பிரிட்டிசு இந்திய அரசாங்கத்தால் தேசத்துரோக வெளியீடுகளாகக் கருதப்பட்டன. மேலும் இந்தியாவில் வெளியிடுவதற்கும், புழக்கத்திற்கும் தடை விதிக்கப்பட்டன.
வெளி இணைப்புகள்
பகுப்பு:பஞ்சாபி இலக்கியம் பகுப்பு:இந்திய விடுதலைப் போராட்டம்
போலிப்படலப் பெருங்குடல் அழற்சி
போலிப்படலப் பெருங்குடல் அழற்சி (pseudomembranous colitis) என்பது நுண்ணுயிர் எதிர்ப்பி மருந்துகளால் உண்டாகும் வயிற்றுப்போக்குடன் தொடர்புடைய பெருங்குடல் அழற்சி ஆகும். பெரும்பாலும் இது கிளாஸ்டிரிடம் டிஃபிசிள் எனும் பாக்டீரியாவினால் உண்டாகிறது. துர்நாற்றம் வீசும் வயிற்றுப்போக்கு, காய்ச்சல், வயிற்று வலி போன்றவை இந்நோயின் அறிகுறிகள்.
நோய்த்தோற்றவியல்
மனிதப் பெருங்குடலில் பல பாக்டீரியங்கள் இயல்பாகவே குடியிருக்கின்றன. அப்படிப்பட்ட இயல்பான வாழிகளுள் கிளாஸ்டிரிடியம் டிஃபிசிளும் ஒன்று. ஆனால் இதை விட அதிக அளவில் பாக்டீரியாட்ஸ் போன்ற பாக்டீரியங்கள் பெருங்குடலில் வாழ்கின்றன. அதிக ஆற்றல் உடைய கிளின்டாமைசின் போன்ற நுண்ணுயிர்க் கொல்லி மருந்துகளைப் பயன்படுத்தும் போது அது இதர இயல்பான பெருங்குடல் வாழிகளை அழித்து கிளாஸ்டிரிடியம் டிஃபிசிள் அதிகமாக வளர வழி வகுக்கிறது.
மருத்துவம்
பகுப்பு:அழற்சி பகுப்பு:சமிபாட்டுத் தொகுதி நோய்கள்
மேப்புலியூர்
மேப்புலியூர் (Meppuliyur) தமிழ்நாடு, விழுப்புரம் மாவட்டம், உளுந்தூர்பேட்டை தாலுக்காவில் உள்ள ஒரு கிராமமாகும். இக் கிராம மக்கள் விவசாயத்தை நம்பி வாழ்கின்றனர். இந்த கிராமம் ஊர், காலனி மற்றும் வாங்கனார் சேரி என மூன்று பகுதிகளாகப் பிரிக்கப்பட்டுள்ளது. இங்கு வாழும் மக்கள் தமிழ் மற்றும் தெலுங்கு மொழிகளைப் பேசிவருகின்றனர்.
மேற்கோள்கள்
பகுப்பு:விழுப்புரம் மாவட்டத்திலுள்ள கிராமங்கள்
மேலையூர் ஊராட்சி, செங்கல்பட்டு
மேலையூர் ஊராட்சி (Melaiyur Gram Panchayat), தமிழ்நாட்டின் செங்கல்பட்டு மாவட்டத்தில் உள்ள திருப்போரூர் வட்டாரத்தில் அமைந்துள்ளது. இந்த ஊராட்சி, திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2336 ஆகும். இவர்களில் பெண்கள் 1142 பேரும் ஆண்கள் 1194 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கே. ஆர். சின்னராசு
'''கே. ஆர். சின்னராசு' (K. R. Chinnarasu'') ஓர் இந்திய அரசியல்வாதியாவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினராக இருந்தார். அனைத்திந்திய அண்ணா திராவிட முன்னேற்றக் கழகம் கட்சி சார்பாக கிருட்டிணகிரி தொகுதியில் 1977, 1980 மற்றும் 1984ஆம் ஆண்டின் தமிழ்நாடு சட்டமன்றத் தேர்தலில் போட்டியிட்டு மூன்றுமுறை வெற்றிபெற்றார்.
மேற்கோள்கள்
பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:தமிழக அரசியல்வாதிகள்
சக்கரவர்த்தி (நடிகர்)
சக்கரவர்த்தி அல்லது சக்கரவர்த்தி வேலுச்சாமி (மறைவு 23, ஏப்ரல், 2022 ) என்பவர், இந்திய தமிழ் திரைப்பட நடிகர், பின்னணி குரல் கலைஞர் ஆவார். இவர் கதாநாயகன் குணச்சித்திர நடிகர் என 86 திரைப்படங்களில் நடித்துள்ளார்.
பிறப்பும் கல்வியும்
சக்கரவர்த்தி தமிழ்நாட்டின், மதுரை பெரியகுளத்தில் பிறந்து வளர்ந்தவர். மதுரை அமெரிக்கன் கல்லூரியில் இளங்கலை பொருளியல் பட்டம் பெற்றார். கல்லூரிகளுக்கு இடையில் நடந்த நாடகப் போட்டியில் கலந்து கொண்ட சக்கரவர்த்தி சுப்பிரமணிய பாரதி வேடமிட்டு நடித்து முதல் பரிசைப் பெற்றார். இவரின் நடிப்பையும், வசன உச்சரிப்பையும் அக்கலூரியில் இவருக்கு தமிழ் பேராசிரியராக இருந்த சாலமன் பாப்பையா திரைப்பட கல்லூரியில் சேர்ந்து நடிப்பைக் கற்று திரைப்படங்களில் நடிக்குமாறு அறிவுருத்தினார். இதனால் கல்லூரி படிப்பை முடித்தபின்னர் சக்கரவர்த்தி 1977இல் சென்னை பிலிம் சேம்பர் நடிப்புப் பள்ளியில் இணைந்தார். அந்த ஆண்டு இவருடன் வாகை சந்திரசேகர், சுதாகர், திலீப் போன்றோர் பயின்றனர்.
திரை வாழ்க்கை
நடிப்புப் பள்ளியில் பயின்ற பிறகு 1979 இல் ஒரு கோயில் இரு தீபங்கள் படத்தில் எதிர்மறை பாத்திரத்தில் எஸ். பி. முத்துராமன் அறிமுகப்படுத்தினார். தனது அடுத்தடுத்த மூன்று படங்களில் வாய்ப்பளித்தார். ஆறிலிருந்து அறுபது வரை படத்தில் ரஜினிகாந்தின் தம்பியாகவும், ரிஷிமூலம் படத்தில் சிவாஜி கணேசனின் மகனாக நடித்ததன் மூலம் இவர் மீது புகழ்வெளிச்சம் பட்டது. 1980 ஆண்டு வெளியான தைப்பொங்கல் படத்தில் நாயகனாக அறிமுகமானார். இவருக்கு இணையாக இராதிகா நடித்தார். அடுத்து மு. கருணாநிதியின் கதை வசனத்தில் உருவான தூக்குமேடை படத்தில் வாகை சந்திர சேகருடன் இவரும் என இரண்டு கதாநாயகர்களில் ஒருவராக நடித்தார். கொட்டு முரசே என்ற படத்தில் சுப்பிரமணிய பாரதி வேடத்தில் நடித்தார். முள்ளில்லாத ரோஜா படத்தில் வாய் பேசமுடியாதவராக நடித்தார். தமிழ் திரையுலகில் பட வாய்ப்புகள் குறைந்து வந்த நிலையில் பெப்சி அமைப்பு நடத்திய வேலை நிறுத்தம் ஓராண்டு நீடித்தது. இதனால் குடும்பத் தேவைக்காக பம்பாய்க்கு இடம்பெயர்ந்தார். அப்போது தூர்தர்ஷன் தொலைக்காட்சியில் இந்தியில் ஒளிபரப்பான தொலைக்காட்சித் தொடர்களை இந்திய மொழிகளில் மொழி மாற்றம் செய்யத் துவங்கியது. அந்த தொலைக்காட்சித் தொடர்களுக்கு தமிழில் பின்னணிக் குரல் கொடுக்கும் பணியை மேற்கொண்டார். மேலும் இந்தி மொழிமாற்று படங்களுக்கு தமிழில் குரல் கலைஞராக பணியாற்றினார். சோனி ஸ்டார் ஸ்போர்ஸ் தொலைக்காட்சிக்கு பின்னணி குரல் கொடுக்கும் பணியையும் செய்து வந்தார். அதுமட்டுமல்லாமல் விளம்பரப் படங்களுக்கும் குரல் கொடுக்கத் தொடங்கினார் அவ்வாறு சுமார் 1500 விளம்பரப் படங்களுக்கு பின்னணி குரல் கொடுத்துள்ளார். ராடன் டெலிவிசன் நிறுவனம் தயாரித்த காவேரி தொலைக்காட்சித் தொடரில் எதிர்மறை கதாபாத்திரத்தில் நடித்தார்.
திரைப்படவியல்
(இது முழுமையான பட்டியல் அல்ல.)
குடும்பம்
சக்கரவர்த்தி லலிதா என்பவரை மணந்தார். இந்த இணையருக்கு சசிகுமார், அஜய் குமார் என்ற இரண்டு மகன்களும் இருக்கிறார்கள். சக்கரவர்த்தி மும்பையில் தன் 62வது வயதில் 2022, ஏப்ரல், 23 அன்று தூக்கத்திலேயே மாரடைப்பால் இறந்தார்.
குவாடுலுப் கிடால்கோ உடன்படிக்கை
குவாடுலுப் கிடால்கோ உடன்படிக்கை (Treaty of Guadalupe Hidalgo) என்பது ஓர் அமைதி உடன்படிக்கையாகும். இது அமெரிக்காவுக்கும் மெக்சிக்கோவுக்கும் இடையே மெக்சிக்கோ-அமெரிக்கப் போரை நிறுத்தும் பொருட்டு 1848ல் உருவானது. மெக்சிக்கோ நகரம் வீழ்ந்ததாலும் மெக்சிக்கோ படைகள் அமெரிக்க படைகளிடம் தொடர் தோல்வி கண்டதாலும் மெக்சிக்கோ அமைதி பேச்சுவார்த்தைக்கு இணங்கி இவ்வுடன்படிக்கை உருவானது. இதன் படி அமெரிக்கா மெக்சிக்கோவுக்கு 15 மில்லியன் அமெரிக்க டாலர்களைக் கொடுப்பதோடு, மெக்சிக்கோ அமெரிக்கக் குடிகளுக்கு தர வேண்டிய 3.25 மில்லியன் அமெரிக்க டாலர்களை ஏற்க வேண்டும். மெக்சிக்கோ, டெக்சாசின் முழு உரிமையை அமெரிக்காவினுடையது என்பதை ஏற்றது. ரியோ கிராண்டே எல்லையாகக் குறிக்கப்பட்டது. உடன்படிக்கைப்படி தற்கால கலிபோர்னியா, நெவாடா, நியூ மெக்சிக்கோ, யூட்டா, அரிசோனா, கொலராடோவின் பெரும் பகுதிகள்; டெக்சாசு, கேன்சசு, வயோமிங், ஓக்லகோமா ஆகியவற்றின் பகுதிகள் அமெரிக்காவுக்குக் கிடைத்தது. இதற்கு இழப்பீடாக மெக்சிக்கோ $15 மில்லியனைப் பெற்றுக்கொண்டது. அமெரிக்காவுடன் இணைத்துக்கொள்ளப்பட்ட பகுதிகளில் உள்ள மெக்சிக்கர்கள் அங்கே இருந்தால் அவர்களுக்கு முழு அமெரிக்க குடியுரிமை கிடைப்பதற்கும் இவ்வுடன்படிக்கை உறுதி கூறியது. அப்பகுதிகளில் இருந்த மக்களில் 90% அங்கே தங்கினர், 10% மட்டுமே மெக்சிக்கோவுக்கு சென்றனர். இந்த உடன்படிக்கையை விக் கட்சியினர் எதிர்த்த போதும் 38-14 என்ற வாக்கு அடிப்படையில் அமெரிக்க மேலவையில் நிறைவேறியது. விக் கட்சியினர் போரையும் புதிதாக நிலங்களை அமெரிக்காவுடன் இணைப்பதையும் எதிர்த்தனர். இவ்வுடன்படிக்கையில் உட்கூறு பத்தை மேலவை நீக்கிய பின்பே ஏற்றது. உட்கூறு 10 மெக்சிக்கோ நிலங்களுக்கு அளித்த மானியங்களை அமெரிக்கா மதித்து அதை செயல்படுத்த வேண்டும் என்பது ஆகும். 1848ல் இருந்து தொல் அமெரிக்கர்களும் மெக்சிக்க அமெரிக்கர்களும் இவ்வுடன்படிக்கையை காட்டி சம உரிமைக்காக போராடினாலும் மற்ற அமெரிக்கர்களுக்கு கிடைத்த உரிமைகள் அவர்களுக்கு கிடைக்கவில்லை. 1930 இல் தான் அவர்களுக்கு முழு அமெரிக்க உரிமை கிடைத்தது, உடன்படிக்கையின் உட்கூறு எட்டும் ஒன்பதும் அமெரிக்காவில் தங்கிவிட்ட மெக்சிக்கர்களின் உடமைகளுக்கு பாதுகாப்பு கொடுத்த போதிலும் அமெரிக்க நீதிமன்றங்களில் அவர்களுக்கு எதிராகவே பல முறை தீர்ப்புக் கிடைத்தது.
பேச்சுவார்தை
அமெரிக்கா சார்பாக நிக்கோலசு டிரிசுட் என்பவரையும் அவருக்கு உதவ போரில் ஈடுபட்ட தளபதி வின்பீல்ட் இசுகாட்டு என்பவரையும் அதிபர் ஜேம்சு போல்க் நியமித்தார். மெக்சிக்க தளபதி சாந்தா அனா உடனான இவர்கள் பேச்சுவார்த்தை இரு முறை தோல்வியில் முடிந்தது. இதனால் மெக்சிக்கோ இராணுவத்தை தோற்கடித்தால் தான் உடன்படிக்கைக்கு மெக்சிக்கர்கள் முன் வருவார்கள் என டிரிசுட்டு முடிவுசெய்தார். சீர்குழைந்த மெக்சிக்கோ அரசின் டான் பெர்டோ, டான் மிகுல் அட்ரிசுடைன், டான் கான்சாகா குவேவசு ஆகியோருடனான சிறப்பு ஆணையத்துடன் டிரிசுடு பேச்சுவார்த்தையில் ஈடுபட்டார். மெக்சிக்க குழுவுடன் வாசிங்டன், டி. சி. யில் பேச்சுவார்த்தை நடத்தலாம் என அதிபர் ஜேம்சு போல்க் கருதியதால் டிரிசுட்டை பேச்சுவார்த்தை நடத்தாமல் திரும்பி வருமாறு அழைத்தார். அதிபரின் தகவல் டிரிசுட்டுக்கு போய் சேர 6 வாரம் ஆகியது. மெக்சிக்கோ குழுவிடம் இருந்து சில உறுதிகள் கிடைத்ததாலும் வாசிங்டனில் உள்ளவர்களுக்கு மெக்சிக்கோவின் உண்மை நிலை புரியாது என்று கருதியதாலும் அதிபரின் ஆணைக்கெதிராக டிரிசுட்டு மெக்சிக்கோ குழுவினருடன் பேச்சுவார்த்தையை தொடர்ந்து உடன்படிக்கையை கண்டார். விரைவாக உடன்படக்கையை அதிபருக்கு கிடைக்குமாறு செய்தார் உடன்படிக்கை அதிபருக்கு முழுமனநிறைவை அளித்ததாலும் தேர்தல் நெருங்கியதாலும் அதிபர் அதை விரைவாக அமெரிக்க மேலவைக்கு அனுப்பினார். அங்கு அது உடன்படிக்கையின் பத்தாவது உட்கூறை நீக்கி 38-14 என்ற வாக்கு அடிப்படையில் நிறைவேறியது.
உட்கூறு
இவ்வுடன்படிக்கையில் இருபத்திமூன்று உட்கூறுகள் இருந்தன. அமெரிக்க மேலவை உட்கூறு பத்தை நீக்கி இதற்கு ஒப்புதல் வழங்கியதால் இருபத்திஇரண்டு உட்கூறுகளே நடைமுறை படுத்தப்பட்டன. அமெரிக்காவால் செயல்படுத்த முடியாததால் உட்கூறு பதினொன்று கேட்சுடன் நிலவாங்கலின் போது நீக்கிக்கொள்ளப்பட்டது.
உட்கூறு ஐந்து அமெரிக்காவும் மெக்சிக்கோவுக்கும் ஆன எல்லையை விளக்கியது. ரியோ கிராண்டேவின் முகத்துவாரத்திவலிருந்து நியு மெக்சிக்கோவின் தென் எல்லையை அடையும் வரை ரியோ கிராண்டே எல்லையாகவும் நியுமெக்சிக்கோவின் தென் எல்லையிலிருந்து அதன் மேற்கு எல்லை வரை நியூ மெக்சிகோவின் தெற்கு எல்லையை பயன்படுத்துவது என்றும் நியூ மெக்சிகோவின் மேற்கு எல்லையில் உள்ள கிலா ஆற்றிலிருந்து அது கொலராடோ ஆற்றை அடைவது வரை கிலா ஆற்றை எல்லையாக கொள்வது எனவும் ஆல்ட்டா கலிபோர்னியாவையும் பாகா கலிபோர்னியாவையும் பிரித்து பசிபிக் பெருங்கடல் வரை செல்லவதற்கு, கிலா ஆறு கொலராடோ ஆற்றை அடையும் இடத்திலிருந்து கிடைகோடு வரைந்து பசிபிக் பெருங்கடல் வரை செல்வது என்றும் முடிவாகியது. நியூ மெக்சிக்கோவின் தெற்கு & மேற்கு எல்லையை 1847ல் பதிப்பிக்கப்பட்ட பதிப்பாளர் டிசுடர்னெல் வெளியிட்ட ஐக்கிய மெக்சிக்கோவின் வரைபடம் கொண்டு அறிந்து பிரித்தார்கள்.
உட்கூறு பதினொன்று அமெரிக்கா மெக்சிக்கோவை தொல் இந்தியர்களின் தாக்குதலில் இருந்து காப்பதோடு அவ்வாறு தாக்கி எடுத்து செல்லப்படும் எந்த பொருளையும் அமெரிக்கர்கள் வாங்குவதை தடை செய்தது. மெக்சிக்கோ அமெரிக்கா தொல் இந்தியர்களான அப்பாச்சி காமன்சி குழுக்கள் தன் மீது தாக்குதல் நடத்துவதை ஆதரித்து என ஐயம் கொண்டிருந்தது. இந்த உட்கூறு மூலம் மெக்சிக்கோவுக்கு அந்த சிக்கல் தீர்ந்தது.
உட்கூறு பதினொன்றை நடைமுறைபடுத்துவதில் சிக்கல்கள் எழுந்தன. மெக்சிக்கோ அமெரிக்க எல்லையில் அமெரிக்கா தன் படைகளை நிறுத்திய போதிலும் அமெரிக்க தொல்குடிகள் மெக்சிக்கோ பகுதியை தாக்குவதை நிறுத்தமுடியவில்லை, மெக்சிக்கோ அமெரிக்க தொல்குடிகளால் ஏற்பட்ட சேதம் தொடர்பாக 1848 முதல் 1853 வரையான காலகட்டத்தில் மட்டும் 366 முறை அமெரிக்காவிடம் முறையிட்டிருந்தது. கேட்சுடன் நிலவாங்கலின் போது உட்கூறு 11 ல் இருந்து அமெரிக்கா விலகிக்கொள்ள ஒப்புக்கொள்ளப்பட்டது.
மேற்கோள்கள்
பகுப்பு: உடன்படிக்கைகள்
லங்கா டி அல்விஸ்
லங்கா டி அல்விஸ் (Lanka de Alwis), இலங்கை மொரட்டுவைப் பிரதேச அணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1995/96 பருவ ஆண்டுகளில், இலங்கை மொரட்டுவை விளையாட்டுக்கழக அணி உறுப்பினராக பங்குகொண்டார்.
கேசர் சிங்
கேசர் சிங் (Kesar Singh) இவர் ஓர் இந்திய அரசியல்வாதியும் பாரதீய ஜனதா கட்சியின் உறுப்பினருமாவார். இவர் உத்தரபிரதேச சட்டமன்றத்தில் நவாப்கஞ்சை பிரதிநிதித்துவப்படுத்தினார்.
குறிப்புகள்
பகுப்பு:வாழும் நபர்கள் பகுப்பு:உத்தரப் பிரதேச சட்டமன்ற உறுப்பினர்கள்
டிரினிடாட் மற்றும் டொபாகோ
டிரினிடாட் மற்றும் டொபாகோ குடியரசு (ஆங்கிலம்: Republic of Trinidad and Tobago) என்பது அமெரிக்கக் கண்டத்தில் இருக்கும் கெறிபியன் பிரதேசத்தில் உள்ள இரு தீவுகளை முதன்மை நிலப்பகுதியாகக் கொண்ட நாடு ஆகும். தென் அமெரிக்கா நாடான வெனீசூலாவின் வடகிழக்கே இத்தீவுகள் அமைந்துள்ளன. 'திரினிடாட்' தீவே பெரியதும், பெரும்பான்மையான மக்கள் (96%) வசிக்கின்றதுமான தீவாகும். இவ்விரு தீவுகளுடன் 21 சிறிய தீவுகளும் 'திரினிடாட் டொபாகோ' குடியரசில் அடங்கும்.
இத்தீவுகளில் ஆரம்பத்தில், அமெரிக்க முதற்குடிமக்கள் வசித்து வந்தனர். ஐரோப்பிய காலனித்துவத்தின் பின்பு, இங்கு வேலை செய்வதற்காகக் கொண்டுவரப்பட்ட ஆப்பிரிக்க, சீன, போர்த்துகீசிய, இந்திய வம்சாவளியினரே பெரும்பான்மையானவர்கள்.
மேற்கோள்கள்
பகுப்பு:முன்னாள் பிரித்தானியக் குடியேற்றங்கள் பகுப்பு:கரிபியன் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
வடுத்தளை
வடுத்தளை (Vaduthala) என்பது இந்தியாவிலுள்ள கேரள மாநிலத்தின் கொச்சியில் அமைந்துள்ள]] ஒரு அண்மைப் பகுதியாகும். இது சித்தூர் சாலையில் பச்சாலம் மற்றும் சித்தூர் இடையே உள்ளது. எளமக்கரை இதன் கிழக்ககிலும், மேற்கில் முளவுக்காடு தீவும் அமைந்துள்ளது. கொச்சி மாநகராட்சியின் ஒரு மண்டல அலுவலகம் இங்கு இயங்கி வருகிறது. சின்மயா வித்யாலயா, டான் பாஸ்கோ பள்ளி, எஸ்.பி.ஓ.ஏ பொதுப் பள்ளி, பேராயர் அட்டிபெட்டி பள்ளி போன்ற பல கல்வி நிறுவனங்கள் இங்கு இயங்குகின்றன. லூர்து மருத்துவமனை ஒன்றும் இயங்கி வருகிறது
உப்பங்கழிகள்
வடுத்தளை, அதன் நீளத்துடன் ஒரு நீர்வழங்கல் வரிசையைக் கொண்டுள்ளது. இது கொச்சியின் மிகவும் அமைதியான இடமாகவும், இங்கு வாழும் ஏராளமான மீனவர்களுக்கு வாழ்வாதாரமாகவும் உள்ளது. உப்பங்கடலின் ஒரு பகுதியை சாலைகளால் நிரப்பி, வருவாய் ஈட்டவும் கொச்சின் மாநகராட்சிக்கு திட்டங்கள் உள்ளன. இங்கு ஒரு மருத்துவமனை, பள்ளிகள், கோயில்கள், மசூதிகள் மற்றும் ஒரு தேவாலயம் உள்ளது.
கால்பந்து போட்டி
ஒவ்வொரு ஆண்டும் டான் பாஸ்கோ கால்பந்து போட்டியை வடுத்தளை நடத்துகிறது. இந்த கோப்பை கேரளாவில் பதிவு செய்யப்பட்ட 11 பழமையான கால்பந்து ஆகும். டான் பாஸ்கோ அதன் தொடக்கத்தை 1956 ஆம் ஆண்டில் கொண்டிருந்தது, அது தடையின்றி தொடர்கிறது. டான் பாஸ்கோ ஏற்பாடு செய்த மென்மையான பந்து கிரிக்கெட், பூப்பந்து போன்ற பல்வேறு வெளிப்புற விளையாட்டுகளும் உள்ளன.
குறிப்புகள்
பகுப்பு:Coordinates on Wikidata
பி. டேவிட்
''' பி. டேவிட்' (B. David''), இலங்கை களுத்துறைப் பிரதேச அணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1991/92 பருவ ஆண்டுகளில், இலங்கை களுத்துறை விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
வெளிறிய அலகு இருவாட்சி
வெளிறிய அலகு இருவாட்சி (Pale-billed horn-bill)(லோபோசெரோசு பாலிடிரோசுட்ரிசு) என்பது புசெரோடிடே குடும்பத்தில் உள்ள ஒரு வகை இருவாய்ச்சி சிற்றினம் ஆகும்.
பரவல்
இது அங்கோலா, காங்கோ மக்களாட்சிக் குடியரசு, கென்யா, மலாவி, மொசாம்பிக், தான்சானியா மற்றும் சாம்பியாவில் காணப்படுகிறது.
விளக்கம்
வெளிறிய அலகு இருவாட்சி, நடுத்தர அளவிலான சாம்பல் நிற இருவாட்சி ஆகும். இதன் வயிறு வெள்ளை நிறத்திலும் அலகு கொம்பு நிறத்திலும் உள்ளது. ஆண் பெண் பறவைகள் ஒரே மாதிரியானவை. இருப்பினும் ஆண்களின் அலகு மேல் பெரிய கவசத்தினை கொண்டுள்ளது. பொதுவாக இணையாகவோ அல்லது சிறிய குழுக்களாகவோ காணப்படும். வெளிறிய அலகு இருவாட்சி, ஆப்பிரிக்கச் சாம்பல் இருவாட்சி போன்றது.
மேற்கோள்கள்
பகுப்பு:இருவாச்சிகள்
பிணைய மாதிரி
thumb|320x320px|பிணைய மாதிரியின் உதாரணம். பிணைய மாதிரி என்பது நெகிழ்வான முறையில் பொருள்கள் மற்றும் அதன் உறவுகளை குறிக்கும் ஒரு தரவுத்தள மாதிரி யாக  கருதப்படுகிறது. பொருள் வகைகள் முனைகளாகவும் மற்றும் உறவு வகைகள் வளைவுகளாகவும் கொன்டு படிநிலை அல்லது பின்னலாக கட்டுப்படுத்தாத கோட்டுருவாக காணப்படுவது இதன் தனித்துவமான அம்சமாகும்.
தரவுத்தள அமைப்புகள்
பிணைய மாதிரியைப் பயன்படுத்தும் சில நன்கு அறியப்பட்ட தரவுத்தள அமைப்புகள் பின்வருமாறு:
வெளி இணைப்புகள்
பகுப்பு:தரவுக் கட்டமைப்புக்கள் பகுப்பு:தரவுத்தளங்கள் பகுப்பு:பிணையம்
அதிசய உலகம்
கதைச்சுருக்கம்
விஞ்ஞானி நீலகண்டன் (லிவிங்ஸ்டன்) காலப் பயணம் செய்ய உதவும் கால எந்திரம் ஒன்றைப் புதிதாக உருவாக்குகிறார். அதன் மூலம் காலத்தில் பின்னோக்கியோ, முன்பாகவோ செல்ல இயலும். வர்ஷா (ஸ்ரீ லட்சுமி என். நாயர்) மற்றும் விகாஸ் (பிருத்வி) இருவரும் நீலகண்டனின் பேரக்குழந்தைகள்.
நீலகண்டன் இல்லாதபோது ஆய்வகத்திற்குள் வரும் இருவரும் விளையாடிக் கொண்டிருக்கும்போது வர்ஷா எறியும் பந்து கால எந்திரத்தில் பட்டு இயந்திரம் தானே இயங்கத் தொடங்குகிறது. அப்போது அறைக்குள் வரும் நீலகண்டன் நடக்க இருக்கும் விபரீதத்தை உணர்ந்து இயந்திரத்தை நிறுத்த முனைகிறார்.ஆனால் அதற்குள் நேரம் கடந்துவிட நீலகண்டன் மற்றும் அவரது இரு பேரக்குழந்தைகள் மூவரும் கால இயந்திரத்தில் பின்னோக்கிச் செல்கின்றனர். அவர்கள் டைனோசர்கள் வாழ்ந்த காலத்திற்குச் செல்கின்றனர்.
டைனோசர்கள் மற்றும் அக்காலத்தில் வாழ்ந்த பல விதமான விலங்குகளைக் காண்கின்றனர். அவர்களுக்கு ஆச்சர்யமும் பயமும் கலந்த அனுபவத்தைக் கொடுக்கிறது. அவர்கள் தற்போதைய காலத்திற்குத் திரும்ப முயற்சிக்கின்றனர். ஆனால் கால எந்திரம் செயல்பட மின்சாரம் அவசியம். ஆனால் அவர்கள் இருப்பதோ மின்சாரம் கண்டறியப்படாத காலம். தங்களுக்கு ஏற்படும் இடையூறுகளை சமாளித்து அவர்கள் தற்போதைய காலத்திற்கு எப்படி மீண்டும் வந்தனர் என்பது மீதிக்கதை.
தயாரிப்பு
2012 ஆம் ஆண்டு 3டி தொழில்நுட்பத்தில் வெளியான அம்புலி திரைப்படத்திற்குப் பிறகு அத்தொழில்நுட்பத்தைப் பயன்படுத்தி தயாரிக்கப்படும் படம் 'அதிசய உலகம்'.
இத்திரைப்படம் டூயல் லென்ஸ் பானாசோனிக் 3டி ஒளிப்பதிவுக் கருவியின் மூலம் படம் பிடிக்கப்பட்டது.
இத்திரைப்படத்தில் டைனோசர்கள் கணினித் தொழில்நுட்பத்தைப் பயன்படுத்தி அசைப்படம் முறையில் படமாக்கப்பட்டது.
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2012 தமிழ்த் திரைப்படங்கள் பகுப்பு:முப்பரிமாணத் திரைப்படங்கள்
பு. ரவிசங்கர்
புதிபேடி ரவி சங்கர் (P. Ravi Shankar (28 நவம்பர் 1966 அன்று பிறந்தார்) மேலும் இவர் கேம்பகவுதா ரவி, ஆர்முக ரவிசங்கர், பொம்மலி ரவி சங்கர் மற்றும் சாய் ரவி ஆகிய பெயர்களிலும் அறியப்படும் இவர் கலைஞர், இயக்குனர் மற்றும் எழுத்தாளர் , இந்திய திரைப்பட நடிகர் ஆவார். 2011 ஆம் ஆண்டில் வெளியான சுதீப் நடித்து  வெற்றி பெற்ற  கெம்பே கவுடா திரைப்படத்தில் நடித்ததன் மூலம் இவர் புகழ் பெற்றார்.   ஒரு சில தெலுங்கு மற்றும் தமிழ் படங்களிலும் நடித்துள்ளார். தெலுங்கு மற்றும் தமிழ் மொழிகளில் தலா 1000 க்கும் மேற்பட்ட படங்களுக்கும் மொத்தமாக 2600 க்கும் மேற்பட்ட படங்களுக்கு பின்னணிக் குரல் கொடுத்துள்ளார். 150 க்கும் மேற்பட்ட கன்னட படங்களுக்கும் பின்னணிக் குரல் கொடுத்துள்ளார்.
இவர் நடிகர் சாய்குமார் புதிபெட்டியின் சகோதரர் ஆவார். சிறந்த ஆண் பின்னணிக் குரல் கலைஞருக்கான ஒன்பது மாநில நந்தி விருதுகளையும், சிறந்த ஆண் பின்னணிக் குரல்  கலைஞருக்கான இரண்டு தமிழக மாநில திரைப்பட விருதையும் வென்றார். 2004 ஆம் ஆண்டில் கன்னட திரைப்படமான துர்கி மூலம் இயக்குனராக அறிமுகமானார். வசன எழுத்தாளராகவும் பணியாற்றிய அவர் 75 க்கும் மேற்பட்ட தெலுங்கு படங்களுக்கும் 150 தமிழ் படங்களுக்கும் வசனங்களை எழுதினார். ரத்தசரித்ரா மற்றும் பெஜவதா ஆகிய திரைப்படங்களில் இவர் பின்னணிப் பாடல்களைப் பாடினார். கெம்பே கவுடா படத்தில் நடித்ததற்காக அவர் தனது முதல் பிலிம்பேர் விருதை வென்றார்.
தனிப்பட்ட வாழ்க்கை
தமிழ்நாட்டின் சென்னையில் இவர் வளர்ந்தார். ரவியின் தாய் கிருஷ்ணா ஜோதி புதிபெட்டி ஒரு தெலுங்கு நடிகை ஆவார். கன்னடத்தின் பிரபல நடிகரான டாக்டர் ராஜ்குமார் மற்றும் பிறருடன் ஸ்ரீ கிருஷ்ணா கருடி, மக்கால ராஜ்ய மற்றும் பிற படங்களில் நடித்தார். புதிபெட்டியின் தந்தை புதிபெட்டி ஜோகேஸ்வர சர்மாவும் ஒரு நடிகரும் பின்னனிக் குரல் கலைஞர் ஆவார். அவர் பல தெலுங்கு, கன்னட மற்றும் தமிழ் படங்களில் பணியாற்றினார். அவரது மூத்த சகோதரர் புதிபெட்டி சாய்குமார் பின்னனிக் குரல் கலைஞராகப் பணிபுரிந்தார்.பின்னர் இவர் தெலுங்கில் மிகவும் வெற்றிகரமான நடிகரானார். இவர் சுசில் புதிபெட்டி என்ற பஞ்சாபி பெண்ணை திருமணம் செய்து கொண்டார். இந்தத் தம்பதியருக்கு ஆத்வே புதிபெட்டி என்ற ஒரு மகன் உள்ளார்.
குறிப்புகள்
பகுப்பு:1966 பிறப்புகள் பகுப்பு:தெலுங்குத் திரைப்பட நடிகர்கள் பகுப்பு:கன்னடத் திரைப்பட இயக்குநர்கள் பகுப்பு:கன்னடத் திரைப்பட நடிகர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தெலுங்கு மக்கள் பகுப்பு:வாழும் நபர்கள்
கட்டிடத் தகவல் மேலாண்மை
கட்டிடத் தகவல் மேலாண்மை (Building Information Management) என்பது, கட்டிடத் திட்டம் ஒன்றினுள் அடங்கியுள்ள இயற்பண்புத் தரவுகளைச் (attributed data) சேகரித்தல், ஒழுங்குபடுத்தல், பகுப்பாய்தல், பகிர்தல் ஆகியவற்றை ஒருங்கே குறிப்பது. "கட்டிடத் தகவல்" என்பது ஒரு குறித்த கட்டுமானத் திட்டம், முறைமைகள் அல்லது கூறுகள் தொடர்பில் பயன்படுத்தக்கூடிய அறிவைக் குறிக்கிறது. இதை உரியமுறையில் மேலாண்மை செய்வதே "கட்டிடத் தகவல் மேலாண்மை" எனலாம்.
தற்காலத்தில் கட்டிடத் தகவல் மேலாண்மை என்பது, கட்டிடமொன்றின் தொடக்க நிலையில் இருந்து பல்வேறு கட்டங்களூடாக அதன் கால முடிவில் உடைக்கப்படும் வரையான எல்லாக் கட்டங்களிலும், விபரம் அறிந்து முடிவுகளை எடுப்பதற்கு உதவியாகப் பகிர் அறிவை உருவாக்குவதை நோக்கமாகக் கொண்டது.
குறிப்புக்கள்
பகுப்பு:கட்டுமானம்
இருளப்பட்டி காணியம்மன் கோயில்
இருளப்பட்டி காணியம்மன் கோயில் தமிழ்நாட்டில் தர்மபுரி மாவட்டம், இருளப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காணியம்மன் தாயார் சன்னதி உள்ளது. இங்குக் கோயில் தேர் உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் 7வது நாள் தேர் திருவிழா முக்கிய திருவிழாவாக நடைபெறுகிறது. ஆடி மாதம் 7வது நாள் தேர்திருவிழா தேரோட்டம் நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
3- ஐதராக்சியசுபார்டிக் அமிலம்
3-ஐதராக்சியசுபார்டிக் அமிலம் (3-Hydroxyaspartic acid) என்பது C4H7NO5 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பீட்டா- ஐதராக்சியசுபார்டிக் அமிலம் என்ற பெயராலும் அழைக்கப்படும் இச்சேர்மம் அசுபார்டிக் அமிலத்திலிருந்து தருவிக்கப்பட்ட ஒரு வழிப்பொருளாகும். இங்கு அசுபார்டிக் அமிலம் நிலை 3 – இல் ஐதராக்சிலேற்றம் செய்யப்படுகிறது. வலது பக்கத்திலுள்ள படம் எல்-திரியோ- ஐதராக்சியசுபார்டேட்டைக் காட்டுகிறது. 3- ஐதராக்சியசுபார்டிக் அமில அமினோ அமில எச்சத்தில், சில சமயம் புரோட்டின் சி உள்ளிட்ட வைட்டமின் கே சார்ந்த திரள் பிளாசுமா புரோட்டீன் போன்ற புறத்தோல் வளர்ச்சிக் காரணி பண்புரிமையை உட்கொண்டுள்ளது.
மேற்கோள்கள்
பகுப்பு:அமில அமினோ அமிலங்கள் பகுப்பு:டைகார்பாக்சிலிக் அமிலங்கள் பகுப்பு:ஆல்பா ஐதராக்சி அமிலங்கள்
புவிநிலைச் சுற்றுப்பாதை
thumb|right|புவி ஒத்திணைவு வட்டப்பாதையை மேலிருந்து பார்க்கும் வரைபடம். சுழலும் பூமியிலுள்ள அவதானிப்பவரும் செலுத்தப்பட்ட செயற்கைக் கோளும் அவரவர்களைப் பொறுத்தவரை நிலையான இடத்தில் இருப்பதாகத் தோன்றுவதை இவ்வரைபடம் காட்டுகிறது. thumb|பக்கவாட்டுப் பார்வைக்கான வரைபடம் புவியின் நிலநடுக்கோட்டுத் தளத்தில் புவிக்கு 0° சாய்வில் 35,786 km (22,236 மைல்கள் ) குத்துயரத்தில் அமையப் பெற்றிருக்கும் சிறப்பு புவியிணக்கச் சுற்றுப்பாதை, புவிநிலைச் சுற்றுப்பாதை (Geosynchronous equatorial orbit, Geostationary orbit, Geostationary Earth orbit) எனப்படும். இதை புவி நிலை வட்டப்பாதை என்றும் புவி ஒத்திணைவு வட்டப்பாதை என்றும் அழைக்கலாம். இச்சுற்றுப்பாதையில் செலுத்தப்படும் செயற்கைக்கோள் புவிவானத்தில் ஒரே இடத்தில் இருக்கும்; மேலும் அதன் புவி வரை (ground-track)ஒரு புள்ளி ஆகும். இத்தகைய அமைப்பு தொலைத்தொடர்புத் துணைக்கோள்களுக்கும் வானிலைத் துணைக்கோள்களுக்கும் சிறப்பானது; ஏனெனில், இதன் மூலம் ஒரேயொரு செயற்கைக்கோளின் உதவியுடன் புவியின் ஒரு குறிப்பிட்ட பகுதியை எந்நேரமும் இடம்பட (coverage) முடியும்.
இந்த வட்டப்பாதையிலுள்ளவை பூமி தன்னைத் தானே சுழலுகின்ற போதும் எப்போதும் பூமியின் ஒரே பகுதியை நோக்கியே சுற்றி வருபவை ஆகும். உதாரணமாய் பூமியிலிருந்து இந்தியாவை நோக்கியே இருக்குமாறு ஒரு செயற்கைக்கோளை இந்த வட்டப்பாதையில் செலுத்தினால் அச்செயற்கைக் கோளானது எந்த நேரமும் இந்தியாவை நோக்கியே இருக்குமாறு பூமியைச் சுற்றிவரும். இந்தச் செயற்கைக் கோளைப் பூமியிலிருந்து பார்த்தால் அவை அசையாமல் ஒரே இடத்தில் இருப்பதைப் போலத் தோன்றும். இந்த வட்டப்பாதையானது பூமியின் கடல் மட்டத்திலிருந்து நிலநடுக் கோட்டிற்குக்கு மேலே 35,786 கிலோமீட்டர்கள் தொலைவில் உள்ள பகுதி ஆகும்.
சாகரவ் பரிசு
முதன்முறையாக இப்பரிசு தென்னாப்பிரிக்க நெல்சன் மண்டேலாவிற்கும் உருசிய  அனடோலி மார்ச்சென்கோவிற்கும் இணைந்து வழங்கப்பட்டது. 1990 ஆண்டுக்கான பரிசு ஆங் சான் சூச்சிக்கு வழங்கப்பட்டபோதும் சிறையில் இருந்தமையால் 2013ஆம் ஆண்டுதான் வழங்க முடிந்தது. முதல் அமைப்பொன்றுக்கு வழங்கிய பரிசு அர்கெந்தீனாவின் பிளாசா டெ மாயோவின் மதர்களுக்கு 1992இல் வழங்கப்பட்டது.
புவிநிலைச் சுற்றுப்பாதை
வரலாறு
முதன்முதல் புவிநிலைச் சுற்றுப்பாதையில் செலுத்தப்பட்ட துணைக்கோள் சின்க்காம் 3. இது 1964-இல் ஏவப்பட்டது; பசிபிக் பெருங்கடலின் மேல் சுற்றுப்பாதையில் இருந்த இத்துணைக்கோள் எடுத்த டோக்கியோ ஒலிம்பிக் போட்டிகள் அமெரிக்காவில் கண்டுகளிக்கப் பட்டது.
சாகரவ் பரிசு
சாகரவ் பரிசு பெற்றவர்களில் சிலர் இன்னமும் கடுமையான அரசியல் ஒடுக்குமுறைகளை எதிர்கொண்டு வருகின்றனர். பெலருசிய இதழாளர் சங்கம் (2004), டாமாசு டெ பிளாங்கோ, கிலெர்மோ பாரினாசு (கூபா, 2005 & 2010), அலெக்சாண்டர் மிலின்கீவிச் (பெலாரசு, 2006), கூ யா (சீனா, 2008) ஆகியோர் சிலராவர். 2011இல் பரிசு பெற்ற ரசான் சைதூனே 2013இல் கடத்தப்பட்டார்; இன்னமும் காணக்கிடைக்கவில்லை. 2012இல் பரிசு பெற்ற நஸ்ரன் சோடூதெ செப்டம்பர் 2013இல் சிறையிலிருந்து விடுவிக்கப்பட்டார்; நஸ்ரனும் அவருடன் பரிசு பெற்ற சாபர் பனாகியும் இன்னமும் ஈரானை விட்டு வெளியேறத் தடை செய்யப்பட்டுள்ளனர்.
புவிநிலைச் சுற்றுப்பாதை
வரலாறு
விண்கலம் ஒன்றை புவிநிலைச் சுற்றுப்பாதையில் இருத்தலாம் என்ற கருத்தை முதலில் கூறியவர்களாக எர்மன் போட்டோச்னிக்கும் ( எர்மன் நூர்டங் ), கான்சுடன்சுடீன் சியால்க்கோவுசுகியும் கருதப்படுகின்றனர். 1945-இல் ஆர்தர் சி. கிளார்க் என்பவர் இவ்வகைச் செயற்கைக்கோள்களின் தொகுதி எவ்வாறு உலகத் தொலைத்தொடர்புக்கு வழிவகுக்கும் என்பதை விரிவாகக் குறிப்பிட்டார்.
வெளியிணைப்புகள்
பகுப்பு:புவியின் சுற்றுப்பாதைகள் பகுப்பு:வானியல்
சாகரவ் பரிசு
சாகரவ் பரிசு பெற்ற மூவருக்கு பின்னர் அமைதிக்கான நோபல் பரிசு வழங்கப்பட்டுள்ளது: நெல்சன் மண்டேலா, ஆங் சான் சூச்சி, மலாலா யூசப்சையி.
ஆசிய நெடுஞ்சாலை 85
ஆசிய நெடுஞ்சாலை 85 அல்லது ஏஎச்85 (AH85), ஆசிய நெடுஞ்சாலைகள் வலையமைப்பின் ஒரு பகுதியாகும். இது, அசர்பைசானின் கசாக் என்னும் இடத்தில் இருந்து ஆர்மேனியத் தலைநகரான யெரெவான் வரை செல்கிறது. இந்த நெடுஞ்சாலை இரண்டு நாடுகளூடாகச் செல்கிறது. இதன் மொத்த நீளம் 338 கிலோமீட்டர்.
சாகரவ் பரிசு
20 அக்டோபர் 2021 அன்று சாகரவ் பரிசு, சிறையில் அடைக்கப்பட்டுள்ள ருசியா எதிர்கட்சித் தலைவர் அலெக்சேய் நவால்னிக்கு வழங்கப்பட்டது.
வெளி இணைப்புகள்
பகுப்பு:சாகரவ் பரிசு பகுப்பு:மனித உரிமை பரிசுகள் பகுப்பு:ஐரோப்பிய ஒன்றியம்
ஆசிய நெடுஞ்சாலை 85
நாடுகள்
இந்தச் சாலை ஊடறுத்துச் செல்லும் நாடுகளின் பெயர்களையும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.
வெளியிணைப்புக்கள்
பகுப்பு: ஆசிய நெடுஞ்சாலைகள் வலையமைப்பு
சிவந்தி ஆதித்தன்
சிவந்தி ஆதித்தன்  (Sivanthi Adithan) (செப்டம்பர் 24, 1936 - ஏப்ரல் 19, 2013) தமிழ் செய்தி நாளேடுகள் தினத்தந்தி மற்றும் மாலைமலரின் உரிமையாளராகவும், முதன்மை தொகுப்பாசிரியராகவும் இருந்தவர். தினத்தந்தி நிறுவனர் சி. பா. ஆதித்தனார் - கோவிந்தம்மாள் தம்பதியரின் இரண்டாவது மகன் ஆவார். கைப்பந்தாட்டத்தில் மிகுந்த முனைப்பு உடையவர். இந்திய கைப்பந்து விளையாட்டு சங்கத் தலைவராகவும் இந்திய ஒலிம்பிக் சங்கத் தலைவராகவும் பணியாற்றியவர்.
2008ஆம் ஆண்டில் இவருக்கு பத்மசிறீ விருது இலக்கியம்/கல்வி பிரிவில் வழங்கப்பட்டது.
மார்செல் கோன்
மார்செல் கோன்  (Martsel Koen,பிறப்பு:5 ஜூலை 1933) பல்காரிய நாட்டைசேர்ந்த ஓர் குறி பார்த்துச் சுடும் வீரராவார்.இவர் 1960,1964 ஆம் மற்றும் 1968 ஆம் ஆண்டு நடைபெற்ற கோடைக்கால ஒலிம்பிக் போட்டிகளில் 50 மீட்டர் மூன்று நிலைகள் காற்றழுத்த வெடிகுழல் மூலம் சுடுதல் ,50 மீட்டர் கவிழ்ந்த நிலை  கலப்பு பிரிவில் காற்றழுத்த வெடிகுழல் மூலம் சுடுதல்  மற்றும்  50 மீட்டர் கவிழ்ந்த நிலை காற்றழுத்த வெடிகுழல் மூலம் சுடுதல் போட்டியில் பல்காரியா நாட்டினை பிரதிநிதித்துவப்படுத்தி விளையாடியவர்.
சிவந்தி ஆதித்தன்
மேற்கோள்கள்
பகுப்பு:தமிழகத் தொழிலதிபர்கள் பகுப்பு:1936 பிறப்புகள் பகுப்பு:2013 இறப்புகள் பகுப்பு:தமிழகப் பத்திரிகையாளர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
மார்செல் கோன்
மேற்கோள்கள்
பகுப்பு:1933 பிறப்புகள் பகுப்பு:குறி பார்த்துச் சுடுதல் பகுப்பு:வாழும் நபர்கள்
ஜிஹான் தசநாயக்க
ஜிஹான் தசநாயக்க (Gehan Dassanayake), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1988/89 பருவ ஆண்டுகளில், இலங்கை சிங்களீஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
வி. எஸ். கோட்டை ஊராட்சி
'''வி. எஸ். கோட்டை ஊராட்சி' (V. s. kottai Gram Panchayat''), தமிழ்நாட்டின் திண்டுக்கல் மாவட்டத்தில் உள்ள சாணார்பட்டி வட்டாரத்தில் அமைந்துள்ளது. இந்த ஊராட்சி, நத்தம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4319 ஆகும். இவர்களில் பெண்கள் 2152 பேரும் ஆண்கள் 2167 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கர்மா
என்கிறது யசூர் வேதத்தில் காணப்படும், பிரகதாரண்யக உபநிடதம் 4.4.5
கர்மா என்பது ஒருவருக்கு விதிக்கப்பட்ட தலைவிதி அல்ல. அது அவரவர் வினைப்பயன் அல்லது கர்மவினை ஆகும். அவரவர் கர்மம் அவரவர் செய்யும் செயலில்தான் இருக்கிறது. நல்ல செயல்களை செய்தால் அதன் பயன் நன்மை தரும். மாறாக தீவினையோ, துன்பம் தரும் என்பது வேதவாக்கு. ஒருவரின் அனைத்து செயல்களின் பயன்கள், அவரவர் முற்பிறவிச் செயல்பாடுகள் உட்பட, அவரது கர்மாவினை தீர்மானிக்கின்றது. நல்வினை மற்றும் தீவினைகளின் தொகுதியே வினைப்பயன். இந்த வினைப்பயன், சஞ்சித கர்மம் (சேமித்த வினைப்பயன்), பிராரப்த் கர்மம் (செயல்படுகின்ற வினைப்ப்யன்) மற்றும் ஆகாமிய கர்மம் (வர இருக்கின்ற வினைப்பயன்) என மூன்று விதமாக பிரிக்கப்படுகிறது.
பிராரப்த கர்மம் அல்லது செயல்படுகின்ற வினைப்பயன்
ஒரு குறிப்பிட்ட பிறவியில், அந்தப் பிறவிக்கு ஏற்ற வினைப்பயன்கள் மட்டும் செயல்படுகின்றன். அவ்வாறு ஒரு பிறவியில் செயல்படத் தொடங்கியுள்ள வினைப்பயனே இது.
ஆகாமிய கர்மம் அல்லது வர இருக்கின்ற வினைப்பயன்
வினைப்பயனின் விளைவாக இப்பிறவி அமைந்தாலும், வினைப்பயன் அனுபவிக்கின்ற வேளையிலே புதிய வினைப்பயன்கள் சேர்கின்றன. இவ்வாறு ஒரு பிறவியில் சம்பாதிக்கின்ற வினைப்பயன் ஆகாமிய கர்மம் எனப்படுகிறது. இது செயலின் தன்மைக்கு ஏற்ப இந்தப் பிறவியில் பலன் தந்தாலும் தரலாம்: அல்லது, சஞ்சித கர்மத்துடன் சேர்க்கப்பவும் செய்யலாம்.
கர்மங்களின் பலன்
வேதாந்த தத்துவத்தின்படி தீவினைகள் செய்தவர்கள், மறுபிறவியில் கீழ் உலகங்களில் உழன்று மீண்டும் பூமியில் இழி பிறப்பாளர்களாகவும், நல்வினைகள் செய்தவர்கள் சொர்க்கலோகம், பித்ரு லோகம் போன்ற மேலுலகங்களுக்குச் சென்று, நல்வினைப்பயன்கள் முடிந்தவுடன் மீண்டும் புவியில் உயர்பிறப்பாளர்களாகவும் பிறப்பர். தீவினைகள் மற்றும் நல்வினைகள் செய்தவர்களானாலும் பிறவிச்சுழற்சியில் இருந்து தப்பி, பிறப்பிலா பெருவாழ்வு அடைய இயலாது. பிறப்பிலா பெருநிலை என்பது, வாழ்வின் ஒரு குறிப்பிட்ட நிலையில் அனைத்து தீவினை மற்றும் நல்வினைப்பயன்களிலிருந்து விடுபட்டு, மனவடக்கம், புலனடக்கம்,தியாகம், தவம் போன்ற நற்குணங்களுடன் குரு மற்றும் மெய்யியல் சாத்திரங்களின் துணையுடன் ஆத்மாவை அறிந்து மன அமைதி பெறுதலே மரணமிலாப் பெருவாழ்வு நிலையாகும்.
தமிழ் இலக்கியத்தில் ஊழ்வினை அல்லது வினைப்பயன்
கர்மாவினை ஊழ் அல்லது ஊழ்வினை என்று தமிழ் இலக்கியம் பல இடங்களில் குறிப்பிடப்படுகிறது. திருவள்ளுவர் 'ஊழ்' (ஊழிற் பெரு வலி யாவுள?) என்ற சொல்லையே பயன்படுத்துகிறார். இளங்கோவோ ஊழ்வினை என்ற சொல்லை கையாள்கிறார்.
அறிவியல் நோக்கு
ஒன்றின் காரணமாக (வினை) இன்னொரு நேரடி நிகழ்வு (விளைவு) நிகழும் என்பதை வினை விளைவுக் கோட்பாடு குறிக்கின்றது. இது கர்ம கருத்துவுடன் ஒப்பிடப்படுவதுண்டு. ஆனால் ஒரு முக்கிய வேறுபாடு உண்டு. உயிருக்கு ஒரு வாழ்க்கையில் கணிக்கப்படும் கர்ம வினைகள் அடுத்த வாழ்க்கையின் தரத்தை தீர்மானிக்கின்றன போன்ற கூறுகளுக்கு அறிவியல் நோக்கில் எந்த ஆதாரமும் இல்லை.
வெளியிணைப்புகள்
பகுப்பு:இந்து சமயம் பகுப்பு:இந்திய மெய்யியல் பகுப்பு:இந்துத் தத்துவங்கள் பகுப்பு:பௌத்த தத்துவங்கள் பகுப்பு:மெய்யியல் கோட்பாடுகள் பகுப்பு:மெய்யியல் கருத்துருக்கள் பகுப்பு:இந்து மெய்யியல் பகுப்பு:சமண மெய்யியல் பகுப்பு:சமணம் பகுப்பு:ஆன்மீகக் கொள்கை
வார்டு கன்னிங்காம்
விக்கித்திட்டங்கள் செயல்படத் தேவையான மென்மத்தை முதலில் உருவாக்கியவர், வார்டு கன்னிங்காம் (பிறப்பு -  மே, 26, 1949) (ஆங்கிலம்:Howard G. "Ward" Cunningham) என்ற அமெரிக்க கணினிநிரலர் ஆவார். மேலும் இவர், கணினியியலின் முக்கியப்பகுதியான வடிவமைப்புப் பாங்கு, அதி நிரலாக்கம் (Extreme programming) என்பவைகளின் முன்னோடியும் ஆவார்.
இவர் முதன்முதலில், 1994 ஆம் ஆண்டு விக்கிவிக்கிவெப் (WikiWikiWeb) என்ற கணினிநிரலைத் தொடங்கி, தனது நிறுவன இணையத்தளத்திலே, மார்ச்சு, 25 ந்தேதியன்று, 1995 ஆண்டில் நிறுவினார்.
'மிகச்சிறிதான ஒன்றிய விக்கியை'(Smallest Federated Wiki ) உருவாக்குவதே, இவரது தற்போதைய திட்டம் ஆகும். இதன் மூலம் ஒரு பயனர் மேலும் எளிதாக விக்கித்திட்டப்பக்கங்களை பயன்படுத்த முடியும்.
''இணையத்திலே பொருத்தமான பதிலை பெறுவதற்கான சிறந்த வழி, கேள்வி கேட்பது அல்ல. தவறான பதிலை இணையத்தில் பதிவதே ஆகும்.''
புற இணைப்புகள்
பகுப்பு:1949 பிறப்புகள் பகுப்பு:கணினி நிரலர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
குறிச்சியார்பட்டி ஊராட்சி
குறிச்சியார்பட்டி ஊராட்சி (Kurichiyarpatti Gram Panchayat), தமிழ்நாட்டின் விருதுநகர் மாவட்டத்தில் உள்ள இராஜபாளையம் வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 762 ஆகும். இவர்களில் பெண்கள் 523 பேரும் ஆண்கள் 239 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எ. கி. நாயனார்
எரம்பல கிருசுன நாயனார் (Erambala Krishnan Nayanar, ഏറമ്പാല കൃഷ്ണൻ നായനാർ, திசம்பர் 9, 1919 - மே 19, 2004) இந்திய அரசியல்வாதிகளுள் ஒருவர். இந்திய பொதுவுடமைக் கட்சி (மார்க்சியம்) கட்சியைச் சேர்ந்தவர். இவர் மூன்று முறை (1980-81, 1987–91 மற்றும் 1996-2001) கேரள முதலமைச்சராக இருந்துள்ளார். கேரளாவின் அதிக நாட்கள் முதலமைச்சராக பதவி வகித்துள்ளார். மொத்தம் 11 வருடங்களில் 4009 நாட்கள் பதவியில் இருந்துள்ளார். சிபிஎம் கட்சியின் பொலிட் பீரோ உறுப்பினராக இருந்தார்.
பகுப்பு:கேரள அரசியல்வாதிகள் பகுப்பு:1919 பிறப்புகள் பகுப்பு:2004 இறப்புகள் பகுப்பு:கேரள முதலமைச்சர்கள் பகுப்பு:1918 பிறப்புகள் பகுப்பு:4வது மக்களவை உறுப்பினர்கள் பகுப்பு:இந்திய இறைமறுப்பாளர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:கேரள பொதுவுடமைவாதிகள்
ஆர். சொக்கர்
'''ஆர். சொக்கர்''' ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1989 ஆம் ஆண்டு நடைபெற்ற சட்டமன்ற தேர்தலில், விருதுநகர் தொகுதியில் இருந்து, இந்திய தேசிய காங்கிரசு கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் 1996 ஆம் ஆண்டு நடைபெற்ற சட்டமன்ற தேர்தலில், சிவகாசி தொகுதியில் இருந்து, தமிழ் மாநில காங்கிரஸ் (மூப்பனார்) கட்சி சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
சொக்கர் தனது  சட்டமன்ற உறுப்பினர் பதவியை ஜூன் 1, 2000 இல் ராஜினாமா செய்தார். அவரது மகன், சிரிராசு சொக்கர், 2016 மாநில சட்டமன்ற தேர்தலில், சிவகாசியில் போட்டியிட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:தமிழக அரசியல்வாதிகள்
சூரியனின் நகரம்
சூரியனின் நகரம் (The City of the Sun; La città del Sole; Civitas Solis) என்பது டொமினிக்கன் மெய்யியலாளரான தொம்மாசோ கம்பனெல்லா என்பவர் எழுதிய மெய்யியல் ஆக்கம் ஆகும். இது ஒரு தொடக்ககாலக் கற்பனை சார்ந்த ஆக்கம். இது 1602ல், எசுப்பானிய ஆட்சிக்கு எதிராகச் சதி செய்த குற்றச்சாட்டின் பேரில் கம்பனெல்லா சிறையில் இருந்த போது இத்தாலிய மொழியில் எழுதப்பட்டது. இதன் இலத்தீன் வடிவம் 1613-14ல் எழுதப்பட்டு 1623ல் பிராங்க்போர்ட்டில் வெளியானது.
சுருக்கம்
இந்நூல் உரையாடல் வடிவத்தில் எழுதப்பட்டுள்ளது. பிளேட்டோவின் குடியரசு, அவர் எழுதிய தைமீயசில் உள்ள அத்திலான்டிசின் விபரிப்பு என்பவற்றால் தூண்டப்பட்ட இந்நூல், இறையாட்சிச் சமூகம் ஒன்றை விபரிக்கிறது. இதில், பொருட்கள், பெண்கள், பிள்ளைகள் என்பன பொதுவானவை. அரபு மொழியில் எழுதப்பட்ட "பிக்காட்ர்க்சு" என்னும் மந்திர நூலில் வரும் அடோசென்டின் என்னும் நகரத்தையும் இது ஓரளவுக்கு ஒத்தது. இசுப்பானிய அரசர்கள், பாப்பாண்டவருடன் சேர்ந்து உண்மையான சமயம் வெற்றியடைவதற்கும், அது உலகம் முழுவதும் பரவுவதற்குமான இறைவனின் திட்டத்தைச் செயல்படுத்துவதற்கான கருவிகள் ஆவர் என "சூரிய நகரம்" நூலின் இறுதிப் பகுதியில், கம்பனெல்லா கூறுகிறார்.
நகரம்
இந்த நூலில் வரும் "சூரிய நகரம்" இந்நகரம் ஏழு சுற்றுக்களாக அமைந்த வளையங்களாகப் பிரிக்கப்பட்டுள்ளது. இவ்வளையங்கள், சூரிய மண்டலத்தில் உள்ள கோள்களைத் தழுவிப் பெயரிடப்பட்டு உள்ளன. இங்கே மக்கள் வாழ்வதற்கான மாளிகைகள் கட்டப்பட்டுள்ளன. உடல் நலத்தைத் தரக்கூடிய வகையில் இந்நகரம் பொருத்தமான அமைவிடத்தில் உள்ளது. சுத்தமான காற்றுக் கிடைக்கும் வகையில் மலைச் சரிவில் இது அமைந்திருக்கிறது.
வெளியிணைப்புக்கள்
பகுப்பு:மெய்யியல் நூல்கள்
சீ. இரங்கசுவாமி ஐயங்கார்
சீனிவாச ராகவையங்கார் ரங்கசுவாமி ஐயங்கார் (Srinivasa Raghavaiyangar Rangaswami Iyengar) (6 ஜனவரி 1887 - 23 அக்டோபர் 1926) ஓர் இந்திய வழக்கறிஞரும் பத்திரிகையாளருமான இவர் 1923 முதல் 1926 ஆம் ஆண்டு தான் இறக்கும் வரை தி இந்துவின் ஆசிரியராக பணியாற்றினார். இவர், சே. சீனிவாச ராகவையங்காரின் மகனும், எஸ். கஸ்தூரி ரங்க ஐயங்காரின் மருமகனும் ஆவார்.
ஆரம்பகால வாழ்க்கையும் கல்வியும்
இரங்கசாமி, ஒரு அரசு ஊழியரான சே. சீனிவாச ராகவையங்காருக்கு ஜனவரி 6, 1887 அன்று பிறந்தார். இராகவையங்கார் சென்னை மாகாணத்தில் பதிவுத் துறையில் தலைமை ஆய்வாளராகவும் பின்னர் வடோதராவின் திவானாகவும் பணியாற்றினார். இவர், தனது தந்தைக்கு நான்காவது மகன். கஸ்தூரி அண்ட் சன்ஸ் என்ற நிறுவனத்தை நிறுவிய பத்திரிகையாளர் எஸ். கஸ்தூரி ரங்க ஐயங்கார் இவரது சிறிய தந்தையாவார்.
தொழில்
முதல் உலகப் போரின் போர்களைப் பற்றிய தனது கட்டுரைகளின் மூலம் வெளிச்சத்திற்குக் கொண்டு வந்தார். 1910களின் இறுதியில், மிகவும் தீவிரமாக, பிரித்தானிய நிர்வாகங்களையும் அவர்களது விசுவாசிகளையும் குறிவைக்கத் தொடங்கினார். குறிப்பாக வ. ச. சீனிவாச சாஸ்திரியை "பிரித்தானிய அரசாங்கத்தின் செல்ல ஆட்டுக்குட்டி" என்று விவரித்தார். அதே நேரத்தில் இவர் மகாத்மா காந்தியையும் கடுமையாக விமர்சித்தார்.
இறப்பு
இவர், 1926 அக்டோபர் 23 அன்று பெயர் தெரியாத நோயால் இறந்தார். இந்துவின் ஆசிரியராக எ. இரங்கசுவாமி ஐயங்கார் பொறுப்பேற்கும் வரை நிர்வாக இயக்குனர் கஸ்தூரி சீனிவாசன் 1926 முதல் 1928 வரை ஆசிரியராக பணியாற்றினார்.
குறிப்பு
பகுப்பு:தமிழ்நாட்டு இந்திய விடுதலைப் போராட்ட வீரர்கள் பகுப்பு:1926 இறப்புகள் பகுப்பு:1887 பிறப்புகள்
வடகாடுகோவிலூர் ஊராட்சி
வடகாடுகோவிலூர் ஊராட்சி (Vadakadu Kovilur Gram Panchayat), தமிழ்நாட்டின் திருவாரூர் மாவட்டத்தில் உள்ள முத்துப்பேட்டை வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1495 ஆகும். இவர்களில் பெண்கள் 741 பேரும் ஆண்கள் 754 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அரூபா
அரூபா (Aruba) வெனிசுலாவின் பரகனா தீபகற்பத்துக்கு வடக்கே 27 கி.மீ. தொலைவில் கரிபியக் கடலில் சிறிய அண்டிலிசில் அமைந்துள்ள 32 கி.மீ. நீளமான தீவாகும். இது நெதர்லாந்து இராச்சியத்தின் ஒரு பகுதியாகும். ஏனைய கரிபிய நாடுகளைப் போலல்லாது இத்தீவு உலர் காலநிலையைக் கொண்டுள்ளது. இக்காலநிலை இத்தீவின் உல்லாசப்பிரயானக் கைத்தொழிலின் வளர்ச்சிக்கு முக்கிய காரணியாக விளங்குகிறது. இது அட்லாண்டிக் சூறாவளி வலயத்துக்கு வெளியே அமைந்துள்ளது.
மேற்கோள்கள்
பகுப்பு:நெதர்லாந்து
சாளுக்கிய சோழர்
சோழர்கள் பொ.ஊ. 1070களிலிருந்து விஜயாலயச் சோழன் நிறுவிய சோழர் அரசை ஆண்டு வந்தனர். வீரராஜேந்திர சோழனை அடுத்து பதவியேற்ற அதிராஜேந்திர சோழன் சில மாதங்களிலேயே இறந்ததனால், சோழ நாட்டில் அரசுரிமைப் பிரச்சினை உருவானது. அதிராஜேந்திரனுக்கு வாரிசு இல்லை. இந்தப் பின்னணியில், முதலாம் ராஜேந்திர சோழனின் மகள் வழிப் பேரனான கீழைச் சாளுக்கிய இளவரசன் குலோத்துங்கன் மன்னரானான்..
மேலை மற்றும் கீழைச் சாளுக்கியர்
பொ.ஊ. 10 நூற்றாண்டின் கடைசியில் தென் இந்தியாவில் இரண்டு சாளுக்கிய அரசுகள் ஆட்சிப் பொறுப்பில் இருந்தன. மேலைச் சாளுக்கியர் என்று அழைக்கப்பட்ட கல்யாணியை தலைநகராகக் கொண்டு ஆட்சி புரிந்தவர்கள், மற்றும் கீழைச் சாளுக்கியர் என்றழைக்கப்பட்ட வேங்கியை தலைநகராகக் கொண்டு ஆட்சி புரிந்தவர்கள்.
வேங்கி
இராஜராஜ சோழன் ஆட்சியின் தொடக்கத்தில் ஏற்பட்ட அரசியலின் தொடர்ச்சியாக, அவன் வேங்கி விவகாரங்களில் தலையிட வேண்டியதாயிற்று, கீழைச் சாளுக்கியரை அவர் தம் தாயாதியினரான மேலைச் சாளுக்கியரிடமிருந்து பிரித்துவிட வேண்டுமென்ற அரச தந்திரத்தின் அடிப்படையில் இத்தலையீடு இருந்தது. சோழ ஏகாதிபத்தியக் கொள்கையின் அடிப்படையிலேயே இராஜராஜனும் அவனுடைய சந்ததியினரும் தங்கள் வலிமையைத் துங்கபத்திரை ஆற்றின் கிழக்குக் கரையோரத்தில் பரவச் செய்ய முடிந்ததே தவிர, அவ்வாற்றின் மறுபக்கத்தில் தம் வலிமையைப் பரவ செய்ய முடியவில்லை. கீழைச் சாளுக்கியர், மேலைச் சாளுக்கியருக்கிடையேயான வேறுபட்ட நிலைகளே இதற்குக் காரணமாகும்.
மூன்று ஆண்டுகளுக்கு மேலாக வேங்கியை ஆட்சி செய்த காலத்தில், கீழைச் சாளுக்கியர்கள் மேலைத் தக்காண இராஷ்டிரகூடர்களுடன் தொடர்ந்து போரிட்டதன் விளைவாக வலியிழந்து, சோர்வுற்றதோடு உள்நாட்டுக் குழப்பத்திற்கும் பலியாயினர். சோழரின் வரவினால் கீழைச் சாளுக்கிய மன்னர் குடும்பம் உற்சாகம் பெற்று அடுத்து நூறு ஆண்டுகள் சோழரது அதிகாரத்திற்குற்பட்ட நண்பர்களாய்த் திகழ்ந்து, அதன் பின்னர் முதலாம் குலோத்துங்க சோழன் காலத்திலும் அவனது சந்ததியினரான சோழ சாளுக்கியர் என்றழைக்கப்பட்டவரின் காலத்திலூம் சோழநாடும் மேம்படும் வகையில் உதவிபுரிந்து தங்கள் நன்றிக் கடனைத் தீர்த்தனர்.
மேலைச் சாளுக்கியரோ பல நூற்றாண்டுகளாக இராஷ்டிரகூடர்களின் அடிமைகளாக இருந்து அப்போது தான் இரண்டாம் தைலப்பனின் தலைமையில் தன்னுரிமையை நிலைநாட்டித் தனிநாடாகா உருவெடுத்து மிகவும் உற்சாகத்துடன் காணப்பட்டனர். சத்தியாசிரயனின் செப்ரோலு கல்வெட்டு கூறுவது போல, கீழைச் சாளுக்கியரின் வலிமையையும் தம்முடன் இணையச் செய்யும் முயற்சியையும் இவர்கள் மேற்கொண்டனர். ஆனால் வடக்கில் பாராமாரர்களாலும் தெற்கே சோழர்களும் இவர்களை ஒரே வேளையில் தாக்கியதால் தம் முன்னோரது ஆட்சியில் இருந்த இரட்டப்பாடி ஏழரை இலட்சம் பகுதியை இழக்காமல் பாதுகாப்பதைத் தவிர வேறு முயற்சிகளில் இவர்களால் ஈடுபடமுடியவில்லை. வேறு நாடுகளைத் தம் கீழ்க் கொண்டுவரும் முயற்சிக்கு இவர்களுக்கு நேரம் கிடைக்காததோடு, உற்சாகமும் இல்லாமல் போயிற்று. இந்நிலைக்கு விஞ்ஞான ரீதியாக விளக்கம் கூறமுடியாது என்றாலும் பொதுவாக எந்த அரச வமிசத்திலும் முதல் மன்னர்களே சிறந்த ஆட்சியாளர்களாயும் விளங்கினாலும் இத்தகைய அரச வமிசங்கள் தொடர்ந்து சில தலைமுறைகள் சிறந்து விளங்குகின்றன.
வேங்கிப் போர்
இரண்டாம் அம்மனின் ஆட்சி இருபத்தைந்து ஆண்டுகள் அதாவது 970 வரை நிலவினாலும், இது நிலையற்றதாகவே இருந்தது. இம்மன்னன் அரியணை ஏறிய பொழுது இரண்டாம் யுத்தமல்லன் என்பவனோடு போரிட்டு வெற்றியடைந்தான். ஆனால் யுத்தமல்லனின் தோல்வி, அவனது புதல்வர்களான பாடபனாலும் இரண்டாம் தாழனாலும் பழிவாங்கப்பட்டது. வேங்கி நாட்டிலிருந்த சிலர், மற்றும் இராஷ்டிரகூட மன்னன் கிருஷ்ணன் உதவியுடன் இரண்டாம் அம்மனை நாட்டை விட்டே விரட்டி, அவனது அரியணையையும் கைப்பற்றினர்.
பாடபன், தாழன் ஆகியோரது செப்புப் பட்டயங்களில் கூறப்பட்டுள்ள கிருஷ்ணனின் உதவி, இவர்களுக்கு இச்சமயங்களில் கிடைத்திருக்க வேண்டும். ஆனால் சில ஆண்டுகளுக்குப் பிறகு கலிங்கத்திற்கு ஓடிவிட்ட அம்மன், கொலனு நாட்டுத் தலைவனான நிருபகாமாவின் உதவியுடன் நாடு திரும்பி 955க்கு முன்னர் தாழனது ஆட்சியை முடித்தான். கொலனுத் தலைவனின் மகளை மணந்த அம்மன், தாழனுடன் செய்த போரில் தாழனைக் கொன்றான். இது அம்மன் தன் தாயாதியான ஒரு மன்னனை விண்ணுலகத்திற்கு அனுப்பினான் என்று சக்திவர்மனுடைய படிப்பற்று பட்டயம் கூறுவதிலிருந்து புலனாகிறது.